ન્યુ રાણીપ જી.એસ.ટી. ફાટક પાસે આવેલા ગણેશ હોમ્સમાં ચીમનલાલ જેઠાનંદ ફુલવાણી (ઉં.વ.પર) તેમની પત્ની લક્ષ્મીબહેન ફુલવાણી (ઉ.વ.૪૮), પુત્ર હરીશ ફુલવાણી (ઉં.વ.ર૧) અને પુત્રી સપના ફુલવાણી (ઉ.વ.૧૭) સાથે રહેતા હતા. ચીમનલાલ અમદાવાદ ખાતે સેન્ટ્રલ એકસાઇઝ વિભાગમાં સુપરિન્ટેન્ડેન્ટ તરીકે ફરજ બજાવતા હતા. પુત્ર હરીશ નિરમા યુનિવર્સિટીમાં અભ્યાસ કરે છે જ્યારે સપના ધો.૧રની બોર્ડની પરીક્ષા આપી રહી છે. સપનાની બોર્ડની પરીક્ષા ચાલી રહી હોઇ છેલ્લું પેપર બાકી હતું. ગઇ કાલે મોડી રાત સુધી સપના ઘરે વાંચી રહી હતી. મોડી રાત સુધી વાંચતી હોઇ ચીમનલાલ અને તેમની પત્નીએ સપનાને મોડી રાત સુધી વાંચવાની જગ્યાએ સવારના સમયે વાંચવા અંગે જણાવ્યું હતું.